section_heading: Povijest
paragraph_text: Trešnjin ansambl jedan je od najboljih u Hrvatskoj. Kroz desetljeća članovi ansambla bili su neki od najnagrađivanijih hrvatskih glumaca kao što su Rakan Rushaidat, Daria Lorenci, Bojan Navojec, Živko Anočić, Senka Bulić, Saša Anočić, Radovan Ruždjak, Aleksandra Naumov... Predstave stvaraju redatelji kao što su Dora Ruždjak Podolski, Rene Medvešek, Saša Anočić i Saša Božić. Jedna od najuspješnijih predstava u povijesti bila je Ljepotica i Zvijer koja je postigla nezapamćen uspjeh kod publike i kazališne kritike, a Kazalište Trešnju je pridružila dugačkom popisu svjetskih metropola u kojima je rušila rekorde gledanosti. Ova je predstava osvojila čak 6 nagrada hrvatskog glumišta u različitim kategorijama.